5 LLYFR I’CH YSBRYDOLI CHI GRWYDRO CYMRU – Y Silff Lyfrau | the Welsh Bookshelf
Mehefin 20, 2017 Mehefin 20, 2017 Y Lolfa
5 LLYFR I’CH YSBRYDOLI CHI GRWYDRO CYMRU
Chwilio am rywbeth i’w wneud dros yr haf? Beth am grwydro Cymru?
CYMRU – 100 LLE I WELD CYN MARW
gan John Davies a Marian Delyth
Ar gael yng Nghymraeg a Saesneg, enillodd Cymru: 100 Lle i weld cyn marw wobr Llyfr y Flwyddyn yn 2010. O Ynys Môn i Sir Benfro, teithiodd yr hanesydd adnabyddus John Davies ledled y wlad a chasglodd y 100 lle mwyaf hardd, diddorol a arwyddocaol er mwyn eu cyflwyno yma. Mae’r gyfrol yma yn wybodus a hyfryd – gyda cant o syniadau am ddiwrnodau allan!
Roedd John Davies yn hanesydd mwyaf adnabyddus Cymru. Mae Marian Delyth yn adnabyddus am ei lluniau a chelfwaith. Mae wedi ennill sawl gwobr am ei gwaith.
2. CYFRINACHAU LLYNNOEDD ERYRI
gan Geraint Thomas
Dyma gasgliad o’r 140 llyn a ddarganfyddwyd ym Mharc Cenedlaethol Eryri, gyda lluniau hyfryd wedi’u cymryd ar droed ac o’r awyr. Mae stori bob llyn yn cael ei amlinellu er budd y genedl fel bod pawb yn medru mwynhau storiau unigryw pob llyn ynghyd â’r hanes cyfoethog sydd ynglwm a’r Eryri.
Mae Geraint Thomas yn ffotograffydd wedi’i leoli yng Nghaernarfon a wedi gweithio yn y diwydiant teledu cyn newid i fod yn ffotograffydd tirlun ar liwt ei hun. Geraint yw perchenog Galeri Panorama yng Nghaernarfon.
3. 100 O OLYGFEYDD HYNOD CYMRU
gan Dyfed Elis-Gruffydd
Faint o lefydd yr ydych chi wedi ymweld â allan o’r cant? Ceir golygfeydd adnabyddus megis Yr Wyddfa, Llyn Tegid a Ynysoedd Sgomer – ond beth am y rhai llai enwog? Dyma gyfrol drawiadol sy’n tywys y darllenydd o gwmpas y wlad gyda thestun gan Dafydd Elis-Gruffydd a lluniau o’r olygfa.
Mae Dafydd Elis-Gruffydd wedi arwain teithiau cerdded, ar ran gwahanol gymdeithasau, ledled Cymru a chrwydro tirweddau rhewlifol a folcaneg yr Alban, Iwerddon, Gwlad yr Iâ, Norwy, yr Auvergne, yr Alpiau, Sicilia ac Ynysoedd Lipari.
4. GAIR YN EI LE: 50 O LEFYDD LLENYDDOL
gan Gwyn Thomas a Geraint Thomas
Ydych chi’n dipyn o lyfr-gi? Yn mwynhau’r traddodiad cryf o lenyddiaeth sydd gennym yng Nghymru? Beth bynnag yw eich steil – o’r Mabinogi i Saunders Lewis ac i Dic Jones – mae rhywbeth at ddant bawb yma.
Mae’r gyfrol yma yn ein tywys o amgylch y wlad, gyda lluniau ardderchog Geraint Thomas yn rhoi naws y lle a geiriau Gwyn Thomas yn llenwi’r bylchau yn ein gwybodaeth. Beth am drip i Aberffraw, un o brif lysoedd brenhinol Cymru a chadarnle canu mawl ar Ynys Môn neu Bontardawe, man geni y nofelydd a bardd dylanwadol Gerallt?
Bu’r diweddar Athro Gwyn Thomas yn bennaeth yr Adran Gymraeg ym Mhrifysgol Bangor. Roedd yn awdur ac yn fardd, a buodd yn Fardd Cenedlaethol Cymru am gyfnod.
Mae Geraint Thomas yn ffotograffydd wedi’i leoli yng Nghaernarfon a wedi gweithio yn y diwydiant teledu cyn newid i fod yn ffotograffydd tirlun ar liwt ei hun.
5. CANT CYMRU
gan Dafydd Andrews
Mae’r llyfr bach yma ar gael yn y Gymraeg a’r Saesneg. Mae’n gyfrol maint defnyddiol i gario mewn poced neu bag. Ynddi mae’n rhestru cant copa uchaf Cymru. Rhennir mynyddoedd Cymru i mewn i grwpiau daearyddol hwylus a ceir disgrifiad cryno o’r teithiau i’r copaon. Os yn chwilio am her, beth am ddringo’r cyfan?
Mae Dafydd Andrews yn mwynhau credded mynyddoedd ledled y byd gan gynnwys Colorado, Seland Newydd a Nepal yn ogystal â Groeg, Ffrainc, Y Swistir, Iwerddon, Yr Alban a Lloegr.
100 o olygfeydd hynod cymru
cant cymru
cymru: 100 lle i weld cyn marw
gair yn ei le: 50 o lefydd llenyddol
Previous 5 BOOKS TO INSPIRE YOU TO EXPLORE WALES
Next THE UNSUNG WELSH HEROES WHO BEAT THE ALL-BLACKS